
Az 1956-os magyar forradalom megjelenése a két német állam sajtójában

A dolgozat témája az 1956-os forradalom vizsgálata a korabeli német sajtó tükrében, a hatásának megismerésének érdekében. A forradalom hatással volt a világ történéseire és az akkori sajtó szemléletes képet ad az uralkodó körülményekről, többek között a két német állam kapcsolatáról.
A téma vizsgálatához szükséges egy rövid áttekintés arról, hogy miként is alakult az adott szituációban szereplők sorsa, hiszen ez segít megérteni a motivációkat is.
A dolgozat célja az, hogy a kedvelt kutatási témát – az 1956-os magyar forradalmat – egy viszonylag kevésbé kutatott szempontból közelítse meg. Így rávilágítva arra a tényre, hogy mekkora befolyással bír egy ország eseményei más népek életére, államok kapcsolatára.
A kutatásban nagy szerepet játszottak a másodlagos források, de a teljes körű munka érdekében Németországban is folytak kutatások, melynek eredményeképpen eredeti újságok és röplapok kerültek feldolgozásra.
 



